Inentingspaspoorte skep etiese kwessies vir Britte | Netwerk24
Inentingspaspoorte skep etiese kwessies vir Britte
05 April 2021 21:06
Die Britse regering besin oor ingewikkelde etiese kwessies voordat daar besluit sal word hoe Covid-19-inentingspaspoorte ten beste aangewend kan word.
Volgens die Britse premier, Boris Johnson, sal mense aanstaande week met die heropening van winkels en kroeë nie hoef te bewys dat hulle ingeënt is nie.
Hy het bygevoeg dat die gebruik van inentingspaspoorte vir internasionale reise 'n waarskynlikheid is, maar dat sulke paspoorte eers vir groot byeenkomste getoets sal word.
"Ek wil benadruk dat daar ingewikkelde etiese en praktiese kwessies is wat na vore kom met die idee van die sertifisering van mense se Covid-19-status . . . deur slegs inenting as grondslag te gebruik," het Johnson Maandag op 'n nuuskonferensie gesê.
" 'n Mens moet baie versigtig wees met die hantering daarvan en nie 'n diskriminerende stelsel begin nie." - Reuters